S-6007/2019

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 22. október 2019, á hendur Í-kk-þgf A-kk-þgf, kt. [...], [...], [...], fyrir eftirtalin brot, framin á árinu 2018, með því að hafa:

1.

Umferðarlagabrot með því að hafa, fimmtudaginn 17. maí, ekið bifreiðinni [...] sviptur ökurétti og undir áhrifum áfengis (í blóði mældist vínandamagn 2,11‰) um Reykjanesbraut í Kópavogi, við Tengi, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Mál 007201832473

2.

Umferðarlagabrot með því að hafa, miðvikudaginn 22. ágúst, ekið bifreiðinni [...] sviptur ökurétti suður Vesturlandsveg, í Hvalfjarðargöngum, á 77 kílómetra hraða á klukkustund, að teknu tilliti til vikmarka, þar sem leyfður hámarkshraði var 70 kílómetrar á klukkustund.

Telst háttsemi þessi varða við 2., sbr. 4. mgr. 37. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Mál 313201818954

3.

Umferðar og fíkniefnalagabrot með því að hafa, fimmtudaginn 18. október, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist kókaín 105 ng/ml) um Þjóðbraut á Akranesi, við N1, þar sem lögregla stöðvaði aksturinn og haft í vörslum sínum 0,19 g af kókaíni sem lögregla fann við öryggisleit á ákærða.

Telst háttsemi þessi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Mál 313201824390

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er krafist upptöku á 0,19 g af kókaíni sem lögreglan lagði hald á samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 16. október 2019, hefur ákærði nú fjórða sinn, eftir að hann varð fullra 18 ára, sbr. 1. mgr. 71. gr. almennra hegningarlaga nr. 19/1940, og innan ítrekunartíma sbr. 3. mgr. sömu greinar, verið fundinn sekur um að aka sviptur ökurétti og óhæfur til að stjórna bifreið örugglega vegna áhrifa áfengis eða ávana og fíkniefna.

Með hliðsjón framangreindu, sakarefni máls þessa, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 6 mánuði.

Með vísan til lagaákvæða í ákæru er áréttuð ævilöng svipting ökuréttar ákærða.

Með vísan til lagaákvæða í ákæru eru gerð upptæk til ríkissjóðs 0,19 g af kókaíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 105.400 krónur, að meðtöldum virðisaukaskatti, og 123.512 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Í-kk-nf A-kk-nf, sæti fangelsi í 6 mánuði.

Áréttuð er ævilöng svipting ökuréttar ákærða.

Upptæk eru gerð til ríkissjóðs 0,19 g af kókaíni.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 105.400 krónur og 123.512 krónur í annan sakarkostnað.

H-kvk-nf S-kvk-nf B-kvk-nf

Með vísan til lagaákvæða í ákæru eru gerð upptæk til ríkissjóðs 0,19 g af kókaíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 105.400 krónur, að meðtöldum virðisaukaskatti, og 123.512 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

Ákærði, Í-kk-nf A-kk-nf, sæti fangelsi í 6 mánuði.

Áréttuð er ævilöng svipting ökuréttar ákærða.

Upptæk eru gerð til ríkissjóðs 0,19 g af kókaíni.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 105.400 krónur og 123.512 krónur í annan sakarkostnað.

H-kvk-nf S-kvk-nf B-kvk-nf